Ouma wil hê sy moet by ons kom bly, wat vir my sin maak. Dis my kind en ek kan vir haar ook sorg as haar pappa.
My vrou aanvaar my kind egter glad nie en wil niks weet dat sy by ons kom bly nie – maak nie saak hoe mooi ons praat nie.
Ek sien hierdie as ’n tweede kans om my kind te leer ken nadat ek vir soveel jare nie van haar bestaan bewus was nie.
Jy kan dit nimmer as te nooit toelaat nie. Nié terwyl dié jou kans is om vir jou eie vlees en bloed die lewe te gee wat sy verdien nie.
Ongelukkig blyk jou vrou die dr*l in die drinkwater te wees. En dis eintlik sad, want as ’n ma behoort sy te weet hoe belangrik ’n huis vol liefde vir hierdie kind van jou is.
Dié is ’n uiters moeilike situasie waarin sy jou plaas. Hoe kan daar van jou verwag word om te kies tussen jou huwelik en jou eie vlees en bloed?
Ek kom agter jy en die kinders het al kliphard probeer om haar te oortuig om van haar sienswyse te verander, maar julle loop julle vas teen ’n brick wall wat eenvoudig nie wil bes gee nie.
Daar is soveel kinders in hierdie lewe wat na liefde smag en wie se lewe tragies uitdraai weens ’n gebrek aan daai liefde.
Wat kan ’n mens nou sê van ’n vrou wat haar hart so kliphard gemaak het vir hierdie dogtertjie wat reeds aan die seer van die lewe blootgestel is?
Selfs al kry sy haar sin, besef sy nie die skade wat buitendien aan jul huwelik aangerig gaan word nie.
Laat haar weet sy en die kinders gaan en sal altyd ’n belangrike deel van jou lewe uitmaak, maar dat jy nie jou kind kan weggooi asof sy sommer ’n ou Shoprite-plastieksakkie is nie.
Dit sal dalk ook help as jy iemand in die familie kan kry wie se opinie sy value en na wie sy sal luister.
Jou dogter is deur genoeg. Wat sy nou in haar jong lewe nodig het, is ’n bietjie sonskyn en gemoedsrus. Sy need om te weet dat haar derra haar back het en sal sorg dat sy nie deur hierdie wrede wêreld ingesluk word nie.
Ek salute jou vir die mens en pa wat jy is. Vir my is dit ’n bewys dat daar nog meer as genoeg goeie pa’s daar buite is.